**Csongrád Város Polgármesterétől**

Száma: 01-612-7/2017.

**TÁJÉKOZTATÓ**

**Csongrád Város Önkormányzata Képviselő-testületének**

**2017. augusztus 24-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2017. június 23-án** átadásra kerültek a Csongrád Város Bora 2017” és a „Közönség Bora – Csongrád 2017” címek. „Csongrád Város Bora” címet Bodor Martin vörösbora, míg a „Közönség Bora – Csongrád 2017” címet fehér bor kategóriában Ungerbauer György, míg a vörös borok között Keller János nyerte el.
* **Június 24-én**
* a Csongrád-Tiszapart Sportegyesület évadzáró eseményén kupákat és érmeket adtunk át Kiss István egyesületi elnökkel.
* **Június 26-án** a HSZC Sághy Mihály Szakképző Iskola sikeres szakmai vizsgát tett tanulóinak bizonyítványosztó ünnepségén vettem részt.
* **Június 29-én**
* Budapesten Illés Tibor vezérigazgató úrral (Homokhátsági Regionális Szilárdhulladék Kezelési Konzorcium Tulajdonközösség Gesztora) részt vettünk a KEHOP-3.2.1-15-2017-00012 azonosító számú projekt műszaki tartalom egyeztetésén.
* Dr. Antal Imre fogorvostól köszöntem el nyugdíjba vonulása alkalmával.
* **Június 30-án** megtartott Köztisztviselői napon a szerbiai Óbecsére látogattunk.
* **Július 3-án szabadságomat töltöttem.**
* **Július 5-én** köszöntöttem az Ifjúsági fórum fiataljait a Művelődési Központban. A fórumban résztvevők megvitatták Csongrád város értékeit, lehetőségeit a „Menjek vagy maradjak?” témakörében. A rendezvény szervezője Cseri Gábor alpolgármester úr volt.
* **Július 6-án** Pozsárné Badár Ágnes asszonnyal, a Magyar Máltai Szeretetszolgálat Csongrádi Szervezetének vezetőjével egyeztettem az Ady Endre utcai telephelyük felújítása ügyében.
* **Július 8-án**
* részt vettem a Csanytelek falunapon.
* a Family Farmon Csűrszínház avatásával emlékeztünk id. Posta Istvánra.
* **Július 10-én**
* a Körös-toroki Napok rendezvény előtt helyszíni bejárást és egyeztetés tartottunk a rendezvény szervezőjével és az érintett szakhatóságokkal.
* Semmelweis nap alkalmából köszöntöttem az egészségügyben dolgozókat. Munkájuk elismeréseként helyi kitüntető díjakat és polgármesteri dicséreteket adtam át.
* **Július 11-én**
* Farkas Sándor országgyűlési képviselő úr egész napos program keretében ismerkedett a város gazdaságával, kulturális és közösségi életével.
* Cseri Gábor alpolgármester úrral fogadtuk a Belchatowból érkezett lengyel diákcsoportot.
* **Július 12-én** rendkívüli testületi ülést hívtam össze.
* **Július 13-án**
* a Csongrád-Csanytelek Ivóvízminőség-Javító projekt kapcsán egyeztetést folytattunk az Alföldvíz Zrt. érintett munkatársaival.
* a Szociális és Gyermekvédelmi Főigazgatóság vezetőjével Bátori Zsolt főigazgató úrral, Berta Árpádné megyei igazgató asszonnyal és Murányi László képviselő úrral megbeszélést tartottunk az Aranysziget Otthon és Kisréti Otthon székhelyének áthelyezése kapcsán. Elvi megállapodásra jutottunk, hogy a csongrádi telephellyel rendelkező két intézmény, az Aranysziget, valamint Kisréti Otthon önálló költségvetési szervként fogja tevékenységét folytatni csongrádi székhellyel.
* **Július 14-én** ünnepélyesen megnyílt a felújított Erzsébet Hotel. Az eseményen Dr. Juhász Tünde kormánymegbízott asszony mondott ünnepi köszöntőt.
* **Július 15-én** megnyitottam a csongrádi Simmer-tanyán rendezett Kovácstalálkozót.
* **Július 17-től július 20-ig szabadságomat töltöttem.**
* **Július 22-én**
* a Bokrosi Lovasnapon Cseri Gábor alpolgármester úr vett részt.
* Alpolgármester Úr mondott köszöntőt a SZÖG-ART Művészeti Egyesület 25 éves jubileumi rendezvényén.
* **Július 24-25-én szabadságomat töltöttem.**
* **Július 26-án**
* a Városi Televíziónak adtam interjút a Bercsényi Utcai Óvoda felújításáról és a Körös-toroki parkolásról.
* részt vettem a Bokrosi részönkormányzat ülésén. Az ülés témája a Szegvár és Vidéke Takarékszövetkezet Bokrosi Kirendeltségének bezárása volt.
* **Július 27-én** a Csongrádi Sporthorgász Egyesület vezetőségi ülésén vettem részt.
* **Július 28-án**
* rendkívüli képviselő-testületi ülést tartottunk.
* otthonukban köszöntöttem a csongrádi hármas ikreket.
* Szűts László úrral, a Nemzeti Agrárgazdasági Kamara Csongrád megyei igazgatójával folytattam megbeszélést és kötöttünk megállapodást a kamarai választásokkal kapcsolatban.
* megnyitottam a XXXVIII. alkalommal megrendezett Csongrádi Napok rendezvényét.
* **Július 29-én** köszöntöttem a X. Tánc és Zene Nemzetközi Fesztivál résztvevőit.
* **Július 31-én** Szabó Zoltán Ferenc úr, a Csongrád Megyei Önkormányzat képviselője, a Jobbik országgyűlési képviselőjelöltje tett bemutatkozó látogatást Laczkó Zsolt képviselő úrral együtt hivatalomban.
* **Augusztus 1-2-án** dr. Mezey Szimonetta irodavezető asszonnyal és Horváth Varga Margit kulturális referens asszonnyal részt vettünk Óbecse testvérvárosunk község napi rendezvényein.
* **Augusztus 3-án**
* fogadóórát tartottam.
* A Csongrád Járási Hivatal épületében felújított irodák átadásán vettünk részt Cseri Gábor alpolgármester úrral.
* 27. alkalommal nyílt meg a Körös-toroki Napok rendezvénye. A fesztivál ideje alatt a helyszínen újból működött a mozgó kormányablak (mobilizált ügyfélszolgálat). Idén a NAV is kitelepült, melynek megnyitásán Alpolgármester Úrral vettünk részt.
* **Augusztus 4-én** rendkívüli képviselő-testületi ülést hívtam össze.
* **Augusztus 11-én** Erzsébet tábor táborzáró rendezvényén vettünk részt Cseri Gábor alpolgármester úrral.
* **Augusztus 14-15-én szabadságomat töltöttem.**
* **Augusztus 17-én**
* a XX. Csongrádi Borfesztivál szakmai napján köszöntöttem a résztvevőket a Bokrosi Művelődési Házban.
* a 27. Plein Air Nemzetközi Alkotótelep zárórendezvényén mondtam köszöntőt.
* **Augusztus 18-án**
* Cseri Gábor alpolgármester úr vett részt a 37. II. Rákóczi Ferenc Műszaki Ezred augusztus 20-i Nemzeti Ünnep alkalmából rendezett ünnepi állománygyűlésen.
* Megnyitottam a XX. Csongrádi Borfesztivál rendezvényét, amely az idén új helyszínen, a város Fő utcáján került megtartásra.
* **Augusztus 19-én**
* megnyitottam a Bölcső Nagycsaládosok Csongrádi Egyesülete által szervezett V. Nemzetközi Egészség- és Sportnapot, Családi Napot a Városi Gyógyfürdő és Uszodában, illetve a Csongrádi Senior Úszó és Szabadidősport Egyesület szervezésében a II. Szőlő dűlő futóversenyt.
* Cseri Gábor alpolgármester úr nyitotta meg a Streetball rendezvényt az Erzsébet Hotel előtt kialakított pályán.
* **Augusztus 20-án**
* Államalapító Szent István királyra emlékeztünk, majd Topsi Bálint plébános úr megszentelte az új kenyeret.
* Képviselőtársaimmal fogadtuk a meghívásunkra városunkba érkezett lengyel, vajdasági és kárpátaljai testvérvárosaink delegációját.
* részt vettem az Ópusztaszeri központi ünnepségen, ahol az ünnepi műsort az Alföld Néptáncegyüttes és a MÁSKÉP Zenekar adta, nagy sikert aratva.
* **Augusztus 22-én** stúdióbeszélgetésen vettem részt a Csongrádi Televízióban.

Csongrád, 2017. augusztus 22.

Bedő Tamás

polgármester